Ego Hugo, Dei gratia Senonensis archiepiscopus, notum omnibus esse volo, et presentibus et futuris, quod Augalo de Silliniaco, pro pace et dilectione quam habere volebat erga Pontiniacensem ecclesiam, in remissionem peccatorum suorum, ac pro anima patris sui, laudavit eidem ecclesie Pontiniacensi et concessit quicquid ipsa ecclesia impresentiarum possidet de dominio ejus atque casamentis. Laudaverunt hoc pariter Eludia, uxor ejus, et Agnes, soror ipsius. Actum est hoc, anno ab Incarnatione Domini Mº Cº LXº VIIº, pontificatus vero nostri XXº VIº, Guarino in eadem ecclesia existente abbate. Inde testes sunt: Salo de Boolli, monachus ejusdem ecclesie, et Gerinus, conversus; Guillelmus de Pruneto; Ansellus de Merliniaco; Milo de Boolli; Guiardus de Laagni; Guillelmus, filius Salonis. Ut autem hoc ratum esset et firmum, presenti scripto et sigilli nostri auctoritate fecimus roborari. Datum per manum Fromundi, capellani et notarii nostri.